CELEX: C2005/315/21
Language: lt
Date: 2005-12-10 00:00:00
Title: Byla C-374/05 Bundesgerichtshof  2005 m. liepos 21 d.  nutartimi pateiktas prašymas priimti prejudicinį sprendimą byloje Gintec International Import-Export GmbH prieš Verband Sozialer Wettbewerb e.V.

10.12.2005   
            
            
               LT
            
            
               Europos Sąjungos oficialusis leidinys
            
            
               C 315/11
            
         Bundesgerichtshof 2005 m. liepos 21 d. nutartimi pateiktas prašymas priimti prejudicinį sprendimą byloje Gintec International Import-Export GmbH prieš Verband Sozialer Wettbewerb e.V.
   (Byla C-374/05)
   (2005/C 315/21)
   Proceso kalba: vokiečių
   
      Bundesgerichtshof2005 m. liepos 21 d. nutartimi kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2005 m. spalio 12 d., priimti prejudicinį sprendimą byloje Gintec International Import-Export GmbH prieš Verband Sozialer Wettbewerb e.V.
   
   
      Bundesgerichtshof prašo Teisingumo Teismo atsakyti į šiuos klausimus:
   
               1)
            
            
               Ar 2001 m. lapkričio 6 d. Europos Parlamento ir Tarybos direktyvos 2001/83/EB dėl Bendrijos kodekso, reglamentuojančio žmonėms skirtus vaistus (1), su pakeitimais, padarytais 2004 m. kovo 31 d. Europos Parlamento ir Tarybos direktyva 2004/27/EB (2), nuostatomis, susijusiomis su rėmimusi trečiųjų asmenų nespecialistų atsiliepimais ir reklama naudojant burtų traukimą, nustatomi ne tik minimalūs, bet ir maksimalūs leidžiami vaistų reklamos visuomenei apribojimai?
            
         
               2)
            
            
               Jei į pirmą klausimą būtų atsakyta teigiamai, ar:
               
                           a)
                        
                        
                           Ar tvirtinimas, kad žmogus, vartojantis vaistus, pasveiks, Direktyvos 2001/83/EB 90 straipsnio j punkto prasme yra netinkamas ar klaidinantis, jei reklamuojantysis perteikia trečiųjų asmenų nespecialistų apklausos rezultatus, kurioje pateikiamas bendras pozityvus reklamuojamo vaisto vertinimas, šio vertinimo nesiejant su konkrečiomis terapinėmis indikacijomis?
                        
                     
                           b)
                        
                        
                           Ar tai, kad Direktyvoje 2001/83/EB nėra nuostatos, aiškiai draudžiančios reklamą naudojant burtų traukimą, reiškia, jog ji iš principo leidžiama, ar, priešingai, šios direktyvos 87 straipsnio 3 dalies nuostata yra aiškintina plečiamai, ir ja remiantis galima uždrausti reklamą internete, kurioje kas mėnesį burtais nustatomas mažos vertės prizo laimėtojas?
                        
                     
         
               3)
            
            
               Ar atsakymai į šiuos klausimus taip pat galioja ir 1992 m. kovo 31 d. Tarybos direktyvos 92/28/EEB dėl žmonėms skirtų vaistų reklamos (3) atveju?
            
         
      (1)  OL L 311, p. 67.
   
      (2)  OL L 136, p. 34.
   
      (3)  OL L 113, p. 13.